Informació referent a la normativa comunitària sobre ajuts estatals de recerca, desenvolupament i innovació (R+D+I)
Normes específiques d'elegibilitat de despeses imputables a operacions cofinançades dins del Programa Operatiu FEDER de Catalunya 2014-2020 en les prioritats d'inversió 1.1 i 1.2 en les quals actua la Secretaria d'Universitats i Recerca com a agent facilitador.
El Consell Europeu va aprovar l'estratègia Europa 2020, que fixa el marc general d'actuació en què s'han de centrar els esforços de la política de cohesió europea finançada per mitjà dels fons estructurals i d'inversió europeus, entre els quals hi ha el Fons Europeu de Desenvolupament Regional (FEDER).
Horitzó 2020 és el Programa marc de recerca i innovació de la UE per al període 2014-2020.
Aplega tots els fons per a la recerca i la innovació de la UE que fins ara integraven els anteriors programes marc de recerca i desenvolupament tecnològic, les activitats relacionades amb la innovació i la competitivitat dels programes marc per a la innovació (CIP) i l'Institut Europeu d'Innovació i Tecnologia (IET).
El Programa Operatiu (PO) FEDER de Catalunya 2014-2020 és el full de ruta perquè Catalunya avanci en un horitzó de set anys cap a la consecució dels objectius fixats en l'estratègia Europa 2020 (E2020), prioritzant la innovació i el coneixement, el dinamisme empresarial i l'economia verda.
El Pacte Nacional per a la Recerca i la Innovació (PNRI) de Catalunya incorpora, entre els seus objectius, la voluntat de reforçar la capacitat de valorització del coneixement dels agents de la recerca i es compromet, entre altres fites, a promoure les activitats de valorització i transferència de coneixement dels agents públics de la recerca, les universitats i els centres de recerca, de manera que esdevingui una de les seves missions i una prioritat política i operativa permanent per a tots els departaments de l'Administració de la Generalitat de Catalunya.
El PNRI reconeix també la valorització i la transferència de coneixement com un valor social i econòmic indispensable i, per aquest motiu, preveu la creació d'instruments publicoprivats per valoritzar i comercialitzar en les millors condicions possibles la recerca generada.
Aquests instruments seran complementaris i es coordinaran amb les unitats pròpies de valorització i de comercialització dels agents de la recerca.
L'estratègia de recerca i innovació per a l'especialització intel·ligent de Catalunya (RIS3CAT), aprovada pel Govern de la Generalitat de Catalunya al febrer de 2014, en el marc de la RIS3 europea, estableix l'R+D+I com a motor per a la transformació econòmica del teixit productiu cap a un model competitiu i sostenible, que fomenti l'ocupació, la cohesió social, la innovació oberta i la col·laboració entre empreses, administracions, usuaris, universitats i centres de recerca i tecnològics, per generar noves oportunitats de creació de riquesa i ocupació i donar resposta als reptes socials.
El sistema català de recerca, que té una elevada capacitat per produir, atreure i retenir talent, és un model d'èxit reconegut internacionalment.
No obstant això, la cooperació i les aliances estratègiques entre les empreses i entre aquestes i el sistema productor de coneixement són limitades.
En definitiva, es vol potenciar la valorització i la transferència de coneixement i les capacitats d'absorció del teixit productiu, de manera que una vegada incorporat aquest coneixement en els processos, els productes i els serveis, generi valor per a les empreses i la societat.
És aplicable l'Acord de Govern 85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
1.1 Aquesta Ordre té per objecte aprovar les bases reguladores que han de regir l'assignació de cofinançament procedent del Fons Europeu de Desenvolupament Regional (FEDER) per a la realització de projectes de valorització i transferència de coneixement de les universitats de Catalunya, adreçats a millorar sensiblement la interacció amb el sector productiu.
Contra aquesta Ordre o les seves bases es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos comptats des de l'endemà de la seva publicació, segons el que preveu l'article 46 en relació amb l'article 10 de la Llei 29/1998, de 13 de juliol, reguladora de la jurisdicció contenciosa administrativa.
1.1 L'objecte d'aquestes bases és l'assignació de cofinançament procedent del Fons Europeu de Desenvolupament Regional (FEDER) a les universitats del sistema universitari de Catalunya per a la realització de projectes de les unitats o les entitats de valorització i transferència de coneixement, adreçats a millorar sensiblement la interacció amb el sector productiu.
Cada projecte ha de formar part d'un pla estratègic de funcionament de la unitat o l'entitat de valorització i transferència, a cinc anys vista, que tingui per objectiu incrementar la competitivitat dels resultats de la recerca de la universitat, mitjançant l'especialització intel·ligent en els àmbits d'actuació i la racionalització i l'estandardització dels processos interns.
1.2 Els projectes han d'adequar-se als objectius de l'actuació 1.2.2.3 "Instruments de suport a la valorització i la transferència innovadora" descrits en el document de Criteris de selecció i procediments de selecció d'operacions, aprovats pel Comitè de Seguiment del PO FEDER de Catalunya 2014-2020, en data 4 de maig de 2016, que són:
Foment de la transferència de coneixement i les capacitats d'absorció del teixit productiu, de manera que un cop incorporat aquest coneixement en els processos, els productes i els serveis, generi valor per a les empreses i la societat.
Valorització de la tecnologia i translació dels resultats de la recerca al mercat.
Creació d'empreses de base tecnològica que donin suport a la generació de coneixement i la producció científica del sistema d'R+D+I català.
Foment de les petites i mitjanes empreses innovadores.
1.3 La durada dels projectes és de cinc anys i el termini d'execució de les activitats finançades ha d'estar comprés entre l'1 de gener de 2016 i el 31 de desembre de 2020.
Només són elegibles les despeses pagades entre l'1 de gener de 2016 i el 31 de desembre de 2021.
Excepcionalment, en cas de pròrroga del projecte (d'acord amb el que s'estableix a la base 16.2) poden ser elegibles les despeses fins a la data que s'estableixi a la pròrroga, però en qualsevol cas no pot ser posterior al 31 de desembre de 2023.
En el moment de presentar la sol·licitud, el projecte no pot haver finalitzat materialment o haver estat executat íntegrament, d'acord amb el que preveu l'article 65.6 del Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.
2.1 Les entitats beneficiàries són les universitats del sistema universitari de Catalunya i les entitats sense ànim de lucre que estiguin creades o participades majoritàriament per les universitats, d'acord amb l'article 84 de la Llei orgànica 6/2001, de 21 de desembre, d'universitats, quan exerceixin les funcions pròpies de transferència i valorització.
2.2 Quan una universitat estigui estructurada com una federació d'entitats, aquestes podran dur a terme subprojectes del projecte col·laboratiu principal en nom i per compte de l'entitat beneficiària i tindran igualment la consideració d'entitats beneficiàries, d'acord amb el que disposa l'article 11.2 de la Llei 38/2003, de 17 de novembre, general de subvencions.
2.3 També tindran la consideració de projectes col·laboratius aquells que siguin desenvolupats per una universitat i una o més entitats sense ànim de lucre definides a l'apartat 2.1.
3.1 Les entitats beneficiàries han de complir els requisits següents:
a) Tenir la capacitat administrativa, financera i operativa per complir totes les obligacions que assumeixen amb l'acceptació de l'ajut regulat per aquestes bases.
b) Haver justificat degudament els ajuts concedits amb anterioritat a càrrec dels pressupostos de la Generalitat de Catalunya.
c) Estar al corrent de les obligacions tributàries amb l'Estat i amb la Generalitat de Catalunya, i també de les obligacions amb la Seguretat Social.
d) No estar en cap de les circumstàncies que preveu l'article 13.2 de la Llei 38/2003, de 17 de novembre.
e) Complir la normativa sobre propietat intel·lectual i industrial.
f) Presentar declaració sobre si s'han demanat o s'han obtingut altres ajuts públics o privats per a la mateixa activitat, i fer constar la relació detallada dels ajuts amb l'entitat atorgadora i la quantitat sol·licitada o obtinguda.
g) En compliment dels articles 32.1, 32.3 i 36.4 de la Llei 1/1998, de 7 de gener, de política lingüística, l'entitat beneficiària ha d'estar en condicions de poder atendre els usuaris en qualsevol de les llengües oficials a Catalunya.
h) Complir la quota de reserva per a la integració social del personal discapacitat que estableix la legislació vigent, si escau.
i) En el supòsit que l'entitat tingui una plantilla igual o superior a 25 persones, indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i per intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a eradicar la violència masclista.
j) Estar donades d'alta en el cens de l'impost sobre activitats econòmiques en aquells supòsits en què sigui obligatori.
l) En cas de les fundacions i associacions, haver adaptat els seus estatuts a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
m) En el cas de les fundacions, haver presentat els comptes anuals davant el Protectorat.
n) De conformitat amb el que estableix la Llei 17/2015, de 21 de juliol, d'igualtat efectiva de dones i homes, les entitats beneficiàries de les subvencions han de presentar una declaració responsable en què manifestin no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o gènere.
3.2 L'acreditació d'aquests requisits es farà mitjançant la declaració responsable corresponent, d'acord amb un model normalitzat que estarà disponible a la pàgina web de la Secretaria d'Universitats i Recerca ( http://universitatsirecerca.gencat.cat ).
Tipologia de les actuacions a cofinançar
Es cofinançaran projectes de valorització i transferència de coneixement, adreçats a millorar sensiblement la interacció amb el sector productiu, en el marc d'un pla estratègic de valorització i transferència dels resultats de la recerca, aportat conjuntament amb la sol·licitud.
Poden ser finançables les actuacions del tipus següent:
Projectes de confecció de la cartera de productes i serveis susceptibles de ser valoritzats.
Projectes de maduració de tecnologies.
Llicència de patents i/o pla d'explotació de la tecnologia.
Estudis de mercat i activitats que permetin conèixer el potencial de comercialització de la tecnologia.
Pla de negoci, pla de comercialització de la tecnologia i activitats que permetin validar amb dades reals el model de negoci.
Suport en l'elaboració de l'estructura financera i en la cerca d'inversors i socis, per a la creació d'empreses de base tecnològica (EBT).
Altres actuacions degudament explicitades a la memòria del projecte que tinguin l'objectiu clar d'impulsar la transferència de coneixement de la universitat com, per exemple, activitats de formació, comunicació, divulgació i comercialització dels resultats de la recerca.
Totes aquestes actuacions corresponen a les definicions recollides al Marc sobre ajuts estatals de recerca, desenvolupament i innovació que es recullen a l'annex 2.
5.1 A la convocatòria s'establirà l'import global màxim procedent dels fons FEDER de la Unió Europea assignats al Programa Operatiu FEDER de Catalunya 2014-2020 (PO FEDER Catalunya).
5.2 Les entitats beneficiàries han de tenir la capacitat administrativa, financera i operativa per complir totes les obligacions derivades d'aquestes bases reguladores, en especial la tresoreria necessària per poder assumir el pagament de la despesa imputable al projecte i que generarà el dret a rebre el cofinançament FEDER.
5.3 L'import del cofinançament serà com a màxim el 50% de la despesa elegible acceptada d'acord amb els criteris establerts, que anirà a càrrec del Fons Europeu de Desenvolupament Regional (FEDER) d'acord amb la normativa específica aplicable.
5.4 Si els imports justificats de despesa elegible són inferiors al cost inicialment pressupostat, el cofinançament FEDER es reduirà en la mateixa proporció, de manera que el cofinançament rebut serà com a màxim el 50% de la despesa elegible justificada.
5.5 La concessió a les operacions seleccionades del cofinançament queda condicionada a la concessió efectiva del FEDER per part de la Unió Europea.
6.1 Es consideren despeses elegibles les que estiguin relacionades directament amb l'execució del projecte de valorització i transferència objecte de la convocatòria, que s'hagin compromès en el període d'execució i que estiguin realment pagades o es puguin justificar adequadament com a màxim en el moment de la justificació de l'ajut.
En particular, es poden justificar les despeses següents:
b) Contractació de serveis i treballs externs, incloent-hi l'assessorament jurídic.
c) Dietes i despeses de viatge.
e) Equipament: adquisició, lloguer, lísing, amortització.
f) Altres despeses directes: formació, participació en fires i congressos, imports pagats per protecció de propietat intel·lectual, subscripcions a bases de dades en línia, despeses de divulgació i publicitat i similars.
L'annex 3 recull la descripció detallada dels diferents conceptes de despesa elegible, directa i indirecta.
6.2 En cap cas no es consideren despeses finançables els impostos indirectes, els impostos personals sobre la renda, les contribucions en espècie, els interessos deutors de comptes bancaris i altres despeses financeres, els interessos, els recàrrecs i les sancions administratives i penals, i els tributs i les despeses de procediments judicials.
6.3 En compliment de l'article 31.3 de la Llei 38/2003, de 17 de novembre, quan l'import de la despesa elegible superi la quantitat establerta per al contracte menor en el Text refós de la Llei de contractes del sector públic, aprovat pel Reial decret legislatiu 3/2011, de 14 de novembre, l'entitat beneficiària ha de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat un nombre suficient d'entitats que els realitzi, presti o subministri.
6.4 La despesa ha d'estar efectivament incorreguda i realment abonada, llevat de les despeses que es calculin per un mètode simplificat o a partir d'un percentatge fix.
Les entitats beneficiàries no poden pagar en efectiu operacions en les quals una de les parts contractants sigui empresari o professional i que tinguin un import igual o superior a la quantitat que estableix la normativa vigent.
7.1 Les sol·licituds les han de presentar les universitats o les entitats sense ànim de lucre previstes a la base 2.
En aquest darrer cas, cal el vistiplau de la universitat.
En el cas dels projectes col·laboratius, l'entitat que presenti la sol·licitud tindrà la consideració de coordinadora.
Cada universitat pot presentar o donar el vistiplau a una única sol·licitud.
Les persones amb capacitat de representació i signatura de l'entitat que presenta la sol·licitud s'han d'autenticar a través dels sistemes de signatura electrònica admesos per la Seu electrònica, per a tràmits de nivell mitjà, d'acord amb l'Esquema Nacional de Seguretat (Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'administració electrònica).
7.2 Les sol·licituds s'han de presentar per mitjans telemàtics a través de la plataforma SIFECAT1420, accessible a través de la pàgina web de la Secretaria d'Universitats i Recerca ( http://universitatsirecerca.gencat.cat ), sens perjudici del que estableix l'article 16 de la Llei 39/2015, d'1 d'octubre.
7.3 El termini de presentació de sol·licituds és el que determina la convocatòria.
7.4 La memòria del projecte s'ha de presentar en model normalitzat i ha d'incloure:
Nom de la universitat, títol del projecte i dades i adscripció de la persona coordinadora del projecte.
En els casos que ho requereixi la base 7.1, vistiplau de la universitat.
En el cas dels projectes col·laboratius, indicació de quina és l'entitat coordinadora.
Objectius del projecte, amb la descripció de la situació actual i de la fita que es pretén assolir.
Justificació de la necessitat de les actuacions proposades i de la seva viabilitat.
Resum executiu i descripció tècnica del projecte, amb la planificació de les actuacions.
En el cas dels projectes col·laboratius, s'han de fer constar les tasques que desenvoluparà cadascuna de les entitats i el seu pressupost.
Estimació dels resultats esperats del projecte, tant en beneficis d'explotació per a la universitat com d'impacte socioeconòmic.
Pressupost de despeses, amb el detall del cofinançament i el compromís de capacitat de tresoreria.
La memòria ha d'incloure també els indicadors de seguiment del projecte, dels quals s'ha d'especificar el valor inicial de l'any 2015 i els valors dels objectius per al 2018 i el 2020.
Els indicadors, incloent-hi alguns de la RIS3CAT, són els següents:
Nombre de projectes de valorització i transferència, indicant el nombre d'aquells amb possibilitats de desenvolupament, aquells en desenvolupament i aquells finalitzats amb èxit.
Nombre de patents sol·licitades (RIS3CAT).
Nombre d'empreses que cooperen amb la universitat sol·licitant (PO).
Nombre de contractes de llicència i patents.
Ingressos per contractes de llicència i patents.
Nombre de spin-offs creades i altres empreses de base tecnològica (RIS3CAT).
7.5 El pla estratègic ha d'explicar el model de valorització i transferència de coneixement de la unitat o l'entitat de valorització i, orientativament, pot incloure els punts següents:
a) Presentació de l'entitat o la unitat de valorització i transferència de coneixement (per exemple, anàlisi DAFO, diagrama de flux, portfolio (technology push), plataformes de trobada (marketplace), eines facilitadores que s'ofereixen a clients externs i interns, etc.).
b) Estat actual de les activitats de valorització i transferència (per exemple, captació de les demandes de mercat (market pull), captació de projectes interns susceptibles de ser transferits, vigilància i auditoria tecnològica, protecció intel·lectual i industrial, monitoratge de resultats, etc.).
c) Objectius a cinc anys (per exemple, indicadors clau actuals i millora prevista, estratègia per assolir els objectius, fonts de finançament, etc.).
7.6 Altra documentació que cal presentar amb la sol·licitud:
a) Declaració responsable de compliment de les lletres b, f, j, k, l i m de la base 3.1, en model normalitzat.
b) En cas que es declari l'existència d'altres fonts de finançament, s'ha de presentar una relació detallada on consti l'entitat atorgadora, l'import i l'objecte del finançament, en model normalitzat.
c) Certificat conforme l'entitat beneficiària disposa de la tresoreria necessària per poder assumir el pagament de la despesa imputable al projecte i que generarà el dret a rebre el cofinançament FEDER.
Criteris d'elegibilitat i valoració
8.1 És necessari que els projectes compleixin els criteris d'elegibilitat per poder ser avaluats i puntuats d'acord amb els criteris de valoració cientificotècnica.
Per determinar l'elegibilitat i la qualitat cientificotècnica dels projectes es tindran en compte els criteris i els procediments per a la selecció d'operacions del PO FEDER de Catalunya 2014-2020, aprovats pel Comitè de Seguiment del PO FEDER esmentat, en data 4 de maig de 2016, i especialment els recollits als principis rectors 1.2.2.3 "Instruments de suport a la valorització i la transferència innovadora" dels criteris i procediments.
8.2 Els criteris d'elegibilitat són els següents:
Projectes alineats amb les prioritats de la RIS3CAT i, especialment, els centrats en els seus àmbits sectorials (indústria alimentària, indústries de la química, energia i recursos, sistemes industrials, indústria del disseny, indústries de la mobilitat sostenible, indústries de la salut i ciències de la vida, indústries culturals i basades en l'experiència) i en les tecnologies facilitadores transversals (TIC, que inclou microelectrònica i nanoelectrònica, nanotecnologia, fotònica, materials avançats, biotecnologia, tecnologies de fabricació avançada).
Projectes alineats amb l'Estratègia Europa 2020.
8.3 Els criteris de qualitat cientificotècnica són els següents:
Definició, continguts i adequació dels objectius, les actuacions i els indicadors a la finalitat del projecte.
Excel·lència en la planificació i la gestió de la proposta.
Criteris d'interès (fins a 15 punts):
Originalitat, oportunitat, singularitat i potencial comercial del projecte.
Criteris de viabilitat tècnica i econòmica (fins a 30 punts):
Capacitat de transformar els resultats de la recerca en productes i serveis d'alt valor afegit, potenciant la transferència dels resultats a empreses productores.
Cronograma i pressupost amb la determinació dels costos, incloent-hi els de personal, on quedi reflectida la coherència econòmica.
Criteris d'impacte (fins a 20 punts):
Resultats esperats en la universitat i beneficis econòmics i socials esperats a Catalunya.
Capacitat de dinamitzar el teixit empresarial i de mobilitzar capital privat.
No podran ser finançables aquells projectes que obtinguin una puntuació inferior a 65 punts.
Òrgan instructor, òrgan atorgador i comissió d'avaluació
9.1 L'òrgan instructor és la Direcció General de Recerca.
9.2 L'òrgan competent per resoldre la convocatòria és el secretari d'Universitats i Recerca.
9.3 La selecció dels projectes la durà a terme una comissió d'avaluació formada per sis membres: la persona titular de la Direcció General de Recerca, que n'exercirà la presidència, i cinc vocals nomenats pel president o presidenta, escollits entre experts de l'àmbit de la recerca, la transferència i la innovació de Catalunya i entre el personal adscrit a la Secretaria d'Universitats i Recerca i a ACCIÓ.
En els casos previstos per l'article 14.3 de la Llei 26/2010, del 3 d'agost, de règim jurídic i de procediment de les administracions públiques de Catalunya, exercirà la suplència del president o presidenta la persona titular de la Subdirecció General de Polítiques Sectorials Científiques i Tecnològiques.
La Comissió d'Avaluació pot acordar rebre assistència d'experts externs per recollir les seves opinions sobre la qualitat cientificotècnica de les propostes admeses, així com d'una persona adscrita a la Direcció General de Recerca que actuï com a secretari o secretària de la Comissió, amb veu però sense vot.
Esmena i millora de la sol·licitud
En qualsevol moment de la tramitació, l'òrgan instructor pot requerir l'aportació de la documentació que consideri necessària per tal d'acreditar la concurrència dels requisits previstos en aquestes bases reguladores, en el termini de 10 dies i amb la indicació que, si no ho fa, es tindrà per desistit, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.
11.1 El procediment de selecció es farà d'acord amb el règim de concurrència competitiva, mitjançant l'avaluació de les sol·licituds en funció dels criteris de valoració referits a la base 8 i la disponibilitat de fons.
11.2 La Comissió d'Avaluació determinarà, en primer lloc, l'exclusió, o no, dels projectes que es presentin a la convocatòria d'acord amb els criteris d'elegibilitat de la base 8.2 i, a continuació, per a aquells projectes elegibles es procedirà a atorgar la puntuació d'acord amb els criteris de qualitat cientificotècnica de la base 8.3.
11.3 La Comissió d'Avaluació elaborarà informes individuals d'avaluació per a cadascuna de les propostes presentades.
En aquests informes es faran constar les puntuacions de cadascun dels criteris de valoració atorgades al projecte presentat, una explicació motivada dels punts atorgats, així com les observacions efectuades.
A partir dels informes individuals s'elaborarà una llista per ordre de puntuació, amb la indicació de les sol·licituds preseleccionades.
11.4 Per tal d'assegurar que el procediment de selecció fet per l'organisme atorgador s'ha dut a terme d'acord amb el que disposa l'article 125.3 del Reglament (UE) núm. 1303/2013 del Parlament Europeu i del Consell, de 17 de desembre de 2013, la Direcció General de Promoció Econòmica, Competència i Regulació (DGPECR) efectuarà una revisió del procediment seguit, d'acord amb el Manual de procediments de la Generalitat de Catalunya del PO FEDER 2014-2020 de Catalunya, i emetrà l'informe de conformitat del procediment de selecció.
11.5 Un cop emès l'informe de conformitat per la DGPECR, la Comissió d'Avaluació elaborarà una acta amb el resultat de les valoracions, que ha d'incloure com a annex les valoracions individuals.
En aquesta acta hi han de figurar dues llistes: una amb les sol·licituds a les quals es proposa assignar el cofinançament, ordenades per ordre de puntuació i en les quals ha de figurar la despesa elegible i el cofinançament que es proposa assignar, i una altra on han de figurar les sol·licituds excloses amb el motiu de l'exclusió.
c) Quan en la fase d'avaluació es posi de manifest que els objectius proposats es poden assolir de manera més econòmica.
Excepcionalment, quan l'import global de les sol·licituds potencialment beneficiàries pugui ser superior a l'import global màxim destinat a la convocatòria i no s'alterin els requisits o les condicions fixats, es pot proposar un prorrateig proporcional entre les entitats beneficiàries calculat sobre el percentatge d'excés que resulti entre l'import global finançable i l'import global màxim de la convocatòria.
12.1 L'òrgan instructor elaborarà la proposta de resolució provisional de la convocatòria, que s'ha de fonamentar en l'acta elaborada per la Comissió d'Avaluació.
Quan la proposta de resolució no segueixi l'acta de la Comissió d'Avaluació, l'òrgan instructor ha de motivar la discrepància.
La proposta de resolució provisional ha de contenir la llista de sol·licituds proposades per ser beneficiàries del cofinançament amb la indicació de la quantitat de l'ajut assignat i la motivació, si escau, de les despeses no acceptades, i la llista de les sol·licituds excloses amb el motiu de l'exclusió.
12.2 La proposta de resolució provisional s'ha de notificar a les entitats interessades per qualsevol mitjà que permeti tenir constància que la persona destinatària l'ha rebut.
Amb caràcter complementari, també es publicarà al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) i a títol informatiu a la pàgina web de la Secretaria d'Universitats i Recerca ( http://universitatsirecerca.gencat.cat ).
Acceptació i presentació de documentació addicional
13.1 Un cop notificada la proposta de resolució provisional, s'obrirà un termini de 10 dies hàbils, a comptar des de l'endemà de la data de notificació, per formalitzar l'acceptació de l'ajut.
Dins d'aquest període les entitats sol·licitants poden presentar al·legacions, que es valoraran en el moment de la resolució definitiva.
En aquest període els sol·licitants també poden desistir de l'ajut si ho consideren oportú.
En cas d'haver aplicat el prorrateig especificat en la base 11.5, el pressupost alliberat pels desistiments s'assignarà proporcionalment a la resta de sol·licituds proposades per ser beneficiàries fins que s'esgoti o bé es cobreixi el 100% del pressupost acceptat provisionalment abans d'aplicar el prorrateig.
13.2 L'acceptació de l'ajut s'ha de formalitzar mitjançant un document normalitzat signat per la persona o persones que tinguin atribuïda la representació legal de l'entitat beneficiària, en el qual s'han de comprometre a complir totes les condicions fixades en aquestes bases reguladores i d'acord amb la resta de normativa vigent.
En cas que el cofinançament atorgat sigui inferior al que s'ha sol·licitat, l'acceptació també ha d'incloure la proposta d'ajustament del projecte prevista a la base 13.5.
13.3 Juntament amb el document d'acceptació, cal aportar la documentació següent:
a) Còpia de l'escriptura de constitució de l'entitat beneficiària i dels seus estatuts.
b) Còpia del document d'identificació de la persona representant legal de l'entitat beneficiària i document acreditatiu dels poders.
c) Declaració responsable de la informació relativa a les retribucions dels òrgans de direcció o administració, a l'efecte de fer-la pública, d'acord amb l'article 15.2 de la Llei 19/2014, de 29 de desembre, de transparència, accés a la informació pública i bon govern.
En aplicació del que estableix l'article 53.1.d de la Llei 39/2015, d'1 d'octubre, s'ha constatat que l'Administració de la Generalitat ja disposa, en el cas de les universitats públiques, d'aquesta informació; en conseqüència, aquestes institucions només han de presentar la declaració prevista a l'apartat c) d'aquesta base.
13.4 Amb l'acceptació del cofinançament, les entitats sol·licitants poden proposar algun ajustament del projecte que sigui imprescindible per a la seva bona marxa i que compleixi el que s'estableix en la base 16 per a les modificacions.
El cofinançament s'assignarà sobre el pressupost acceptat i la justificació ha de ser respecte d'aquest pressupost.
13.5 Les entitats sol·licitants a les quals s'assigni en la proposta de resolució provisional un import inferior al sol·licitat han de proposar la reformulació de la sol·licitud per ajustar els compromisos i les condicions del cofinançament assignat.
La reformulació de qualsevol sol·licitud ha de ser acceptada expressament per la Comissió d'Avaluació per garantir que les modificacions no alteren la valoració de les sol·licituds.
L'assignació del cofinançament comportarà l'acceptació dels canvis presentats per les entitats sol·licitants.
14.1 L'òrgan instructor formularà la proposta de resolució definitiva, que elevarà a la persona titular de la Secretaria d'Universitats i Recerca.
14.2 En la resolució de concessió han de figurar, com a mínim, l'import de l'ajut, les condicions que ha de complir l'entitat beneficiària, el termini d'execució i de justificació dels projectes subvencionats, i la procedència dels fons amb què es finança l'ajut, així com la desestimació de la resta de sol·licituds, indicant-ne la causa.
Termini de resolució i notificació
El termini legal màxim per resoldre i notificar aquesta convocatòria és de sis mesos, a comptar de l'endemà de la publicació d'aquesta convocatòria al DOGC.
El transcurs del termini màxim per resoldre quedarà suspès per qualsevol de les causes previstes a l'article 22 de la Llei 39/2015, d'1 d'octubre.
La Secretaria d'Universitats i Recerca ha de notificar a cada entitat beneficiària la resolució de la convocatòria pels mitjans previstos als articles 40 a 46 de la Llei 39/2015, d'1 d'octubre.
Contra aquesta Resolució d'adjudicació, que exhaureix la via administrativa, es pot interposar un recurs potestatiu de reposició davant la Secretaria d'Universitats i Recerca en el termini d'un mes des de l'endemà de la seva notificació a les persones interessades, o bé un recurs contenciós administratiu interposat directament davant del jutjat contenciós administratiu corresponent de Barcelona en el termini de dos mesos des de l'endemà de la seva notificació a les persones interessades, de conformitat amb el que preveuen els articles 123 i 124 de la Llei 39/2015, de 1 d'octubre, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
El transcurs del termini màxim per resoldre quedarà suspès en aquells períodes en què es requereixi a les persones interessades que presentin esmenes, documentació complementària i altres elements necessaris, pel termini entre la notificació del requeriment, el compliment per part de totes les entitats destinatàries, o el transcurs del temps per complir el requeriment d'acord amb el que disposa l'article 22.1.a de la Llei 39/2015, d'1 d'octubre.
Modificació de les resolucions de concessió, pròrrogues i incidències
16.1 Quan les circumstàncies del cas així ho aconsellin i aquestes estiguin motivades degudament, la persona titular de la Direcció General de Recerca pot resoldre les incidències i autoritzar, a petició expressa de l'entitat beneficiària, alguna variació en el projecte aprovat.
La proposta que presentin ha de respectar l'objecte, les condicions i la finalitat del projecte i les modificacions que es proposin no poden implicar un canvi en el projecte d'una naturalesa tal que hauria comportat que no s'hagués atorgat l'ajut.
16.2 Qualsevol pròrroga en el termini d'execució del projecte ha de sol·licitar-se abans de la seva data de finalització i no pot ser superior a dos anys.
La sol·licitud de la pròrroga ha de preveure les dates límit d'execució de l'activitat i de pagament de les despeses elegibles, que en cap cas no poden ser posteriors al 2023.
16.3 Es permeten, sense autorització prèvia, ajustos en els imports dels diversos conceptes que componen el pressupost de l'actuació quan compleixin les condicions següents:
a) L'import de l'ajust, en valor absolut, ha de ser igual o inferior al 10% del pressupost aprovat per als conceptes objecte de l'ajust.
b) Els diferents ajustos s'han de compensar entre si, de tal manera que l'import del pressupost total no es vegi alterat.
c) No han d'implicar la creació de nous conceptes o l'eliminació de conceptes existents.
A aquest efecte, s'entén per concepte del pressupost cadascun dels ítems que el componen amb una valoració econòmica associada, la suma de les quals ha de ser l'import de la despesa elegible aprovada.
També es poden fer ajustos entre anualitats, sempre que es compleixin les condicions anteriors.
Cal sol·licitar de manera expressa qualsevol altra modificació del pressupost aprovat que no compleixi les condicions d'aquesta base.
La modificació proposada ha de respectar la base 6.
La sol·licitud ha d'anar acompanyada d'una justificació i ha de ser prèvia a la certificació de la despesa afectada.
17.1 El pagament del FEDER es transferirà a les universitats o a aquelles entitats a què fa referència el punt 2 d'aquestes bases reguladores quan es disposi dels esmentats recursos, sempre que s'hagi acreditat l'execució de les actuacions a què corresponen.
Es poden produir pagaments parcials de l'ajut, que es tramitaran en funció de les justificacions parcials de despesa elegible que es duguin a terme.
També es faran bestretes, d'acord amb el que preveu la base 5.5, sense necessitat de presentar garanties, i d'acord amb el procediment que s'especifica a continuació.
17.2 La primera bestreta a cadascuna de les entitats beneficiàries es tramitarà un cop resolta la convocatòria.
L'import d'aquesta bestreta s'estableix en la resolució de concessió i es calcula mitjançant el prorrateig de l'import global de la primera bestreta disponible per a tots els projectes, de manera que sigui proporcional al pressupost total de cada projecte subvencionat.
17.3 Es poden efectuar bestretes successives condicionades al nivell d'assoliment dels objectius del projecte, d'acord amb les valoracions que la Comissió de Seguiment realitzi en les corresponents reunions anuals a què fa referència la base reguladora 18.
El sistema de distribució dels imports de cadascuna d'aquestes bestretes es farà d'acord amb els mateixos criteris establerts a la base 17.2.
17.4 El pagament de l'import restant fins a assolir el total del cofinançament del projecte subvencionat s'anirà efectuant en funció de la preceptiva certificació de la despesa subvencionable.
18.1 Les despeses que es justifiquin s'han d'haver executat d'acord amb la legislació de la UE aplicable als fons d'inversió i estructurals europeus.
Totes les justificacions de despeses s'han d'acompanyar de la conformitat de la universitat bé siguin efectuades per la mateixa universitat, per ella mateixa, o per l'entitat a que fa esment la base 2.
La justificació de les despeses elegibles s'ha de fer telemàticament, a través de l'aplicació SIFECAT1420, com a màxim durant els 12 mesos posteriors a la finalització del projecte.
Amb la darrera justificació de despeses imputables al projecte, s'ha de presentar un informe de finalització amb model i contingut normalitzat disponible a través de la pàgina web de la Secretaria d'Universitats i Recerca ( http://universitatsirecerca.gencat.cat ), mitjançant el qual es justificarà la finalització d'actuacions i l'assoliment dels objectius previstos, així com les desviacions respecte de les previsions inicials.
En aquest informe s'hi ha de fer constar, si escau, la part de despesa elegible aprovada que no s'executarà.
18.2 Per fer el seguiment parcial de l'execució dels projectes cofinançats, l'entitat beneficiària ha de presentar anualment a la Direcció General de Recerca una memòria tècnica on es detallin les actuacions dutes a terme, el nivell d'execució pressupostària i el nivell d'assoliment dels indicadors a què es fa referència a la base 7.4.
Aquesta memòria s'ha de presentar anualment en una reunió de seguiment, on assistiran, com a mínim, dos membres de la Comissió d'Avaluació i dos membres de l'entitat beneficiària.
D'acord amb el cronograma presentat en la sol·licitud del projecte, a la meitat del temps estimat per a la seva realització, s'ha de fer una revisió exhaustiva del nivell d'execució del projecte.
Per tal de fer el seguiment del desenvolupament dels projectes, la Direcció General de Recerca pot sol·licitar en qualsevol moment a les entitats beneficiàries informació sobre el desenvolupament de les operacions, i també programar reunions.
19.1 Complir la finalitat de la subvenció duent a terme l'activitat subvencionada en el termini i les condicions establerts en aquestes bases.
19.2 Comunicar a la Direcció General de Recerca qualsevol incidència en l'execució del projecte, en especial les que afectin l'objecte, el termini d'execució, l'import de la despesa elegible imputable o qualsevol altra que es pugui considerar que altera la naturalesa del projecte aprovat.
19.3 D'acord amb el que estableix l'article 125.4.b del Reglament (UE) núm. 1303/2013 del Parlament Europeu i del Consell, de 17 de desembre de 2013, l'entitat beneficiària ha de mantenir un sistema de comptabilitat separada o una codificació comptable adequada de totes les transaccions efectuades en el marc de les tasques incloses en el projecte subvencionat, sens perjudici de les normes de comptabilitat nacional.
19.4 Les entitats beneficiàries han de conservar els documents justificatius de l'aplicació dels fons rebuts, incloent-hi els documents electrònics, mentre puguin ser objecte de les actuacions de comprovació i control.
Per als pagaments en efectiu previstos a la base 6.4, cal conservar un comprovant o un rebut del pagament efectuat juntament amb la factura corresponent a la despesa.
19.5 Les entitats beneficiàries tenen les obligacions de difusió i publicitat següents:
L'entitat beneficiària ha d'incloure el logotip corresponent que consta al Programa d'identificació visual (PIV) [URL].
b) Complir les mesures de difusió i publicitat del cofinançament comunitari establertes en l'annex XII del Reglament (UE) núm. 1303/2013 del Parlament Europeu i del Consell, de 17 de desembre de 2013, en relació amb l'article 115.3, que inclouen l'obligació d'incorporar l'emblema de la Unió Europea i la referència al FEDER en totes les actuacions de difusió i publicitat de l'actuació objecte de cofinançament.
c) Fer-ne difusió a les xarxes socials de les actuacions que es duguin a terme en relació amb els projectes objecte de finançament utilitzant l'etiqueta.
19.6 Observar les normes relatives a les polítiques comunitàries i actuar de conformitat amb el Tractat de la Unió Europea, amb coherència amb els articles 7 i 8 del Reglament (UE) núm. 1303/2013 del Parlament Europeu i del Consell, de 17 de desembre de 2013, i les orientacions estratègiques comunitàries que regeixen la política de cohesió europea 2014-2020.
19.7 Complir, en matèria de contractació pública, el que disposa la normativa de l'Estat i de la Unió Europea.
19.8 Dur a terme el procediment de selecció del personal assignat al projecte d'acord amb la normativa pròpia del centre i, en tot cas, respectant els principis de publicitat i concurrència.
19.9 Acceptar sotmetre's a les actuacions de comprovació que corresponguin a la Direcció General de Recerca.
19.10 Acceptar sotmetre's a les actuacions de control que corresponguin a la DGPECR, a la Intervenció General de la Generalitat de Catalunya, a la Sindicatura de Comptes o a altres òrgans competents estatals o de la Unió Europea, i aportar tota la informació que sigui requerida en l'exercici d'aquestes actuacions.
19.11 Acceptar figurar a la llista pública de beneficiaris, que es publica electrònicament o per altres mitjans, de conformitat amb l'article 115.2 del Reglament (UE) núm. 1303/2013.
19.12 Dur a terme les mesures antifrau adequades a l'actuació subvencionada en compliment de l'article 125.4.c del Reglament (UE) núm. 1303/2013.
Col·laborar amb la Direcció General de Recerca en les actuacions que aquesta realitzi per al seguiment o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
Presentar una declaració sobre si el projecte subvencionat es pot considerar finançament d'activitat no econòmica d'acord amb el que es preveu a l'apartat 2.1.1 del Marc sobre ajuts estatals de recerca, desenvolupament i innovació publicat mitjançant Comunicació de la Comissió (2014/C 198/1, DOUE de 27.6.2014).
19.13 Les entitats beneficiàries han de conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i de control.
Cal conservar un comprovant o rebut del pagament fet juntament amb la factura corresponent a la despesa.
19.14 Comunicar a la Direcció General de Recerca la sol·licitud o l'obtenció de subvencions o recursos per a la mateixa finalitat procedents de qualsevol de les administracions o entitats públiques o privades, nacionals o internacionals.
19.15 Complir les obligacions de facilitar informació que la legislació de transparència imposa als beneficiaris en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en els supòsits establerts en els apartats corresponents de l'article 3 de la Llei 19/2014, del 29 de desembre, de transparència, accés a la informació pública i bon govern.
19.16 Totes les altres obligacions que estableixin aquestes bases, la normativa en matèria de subvencions i la normativa aplicable de la Unió Europea.
20.1 L'ajut es reduirà en proporció a la reducció de la despesa elegible si, en virtut dels controls duts a terme en l'exercici de les seves funcions per l'autoritat d'auditoria del PO FEDER de Catalunya o per altres organismes de control previstos per la normativa europea, es detecten irregularitats en l'execució de la despesa certificada que comporten correccions financeres sobre la despesa elegible recollides en la Decisió de la Comissió C(2013) 9527 final, de 19 de desembre de 2013, relativa a l'establiment i l'aprovació de les directrius per a la determinació de les correccions financeres que hagi d'aplicar la Comissió a les despeses finançades per la Unió en el marc de la gestió compartida, en cas d'incompliment de les normes en matèria de contractació pública, pels fons estructurals i d'inversió.
20.2 L'incompliment de les obligacions establertes a la base 19 és motiu de revocació del cofinançament atorgat i les entitats beneficiàries han de retornar els imports que hagin rebut com a pagament parcial del cofinançament.
20.3 L'òrgan competent per resoldre la convocatòria, amb la tramitació prèvia del procediment legalment establert, revocarà totalment o parcialment el cofinançament assignat amb l'obligació per part de les entitats beneficiàries de retornar l'import rebut i de pagar l'interès de demora corresponent en els supòsits previstos a la Llei 38/2003, de 17 de novembre, i al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
20.4 Si, d'acord amb la legislació aplicable, l'incompliment és constitutiu d'infracció, a més de l'obligació del reintegrament dels imports rebuts, serà aplicable el règim sancionador establert.
21.1 En el cas que es produeixi alguna renúncia total o parcial, l'entitat beneficiària ho ha de comunicar mitjançant un escrit motivat a l'òrgan competent per resoldre la convocatòria, que s'hi pronunciarà mitjançant una resolució, amb l'informe previ de la Comissió d'Avaluació.
21.2 La renúncia total de l'entitat beneficiària comporta la retirada del projecte, la renúncia a rebre el cofinançament i, en tot cas, l'obligació de retornar els pagaments parcials rebuts en concepte de cofinançament FEDER.
22.1 L'import de les subvencions en cap cas no pot ser d'una quantitat que, aïlladament o en concurrència amb altres subvencions, ajudes, ingressos o recursos, superi el cost de l'activitat subvencionada, d'acord amb el que disposa l'article 19.3 de la Llei 38/2003, de 17 de novembre.
22.2 Un projecte pot rebre ajuts d'altres programes, fons o instruments de la Unió Europea a condició que el mateix concepte de despesa no estigui subvencionat per un altre fons o instrument de la Unió Europea, ni pel mateix fons a través d'un altre programa, d'acord amb el que disposa l'article 65.11 del Reglament (UE) núm. 1303/2013 del Parlament Europeu i del Consell, de 17 de desembre de 2013.
22.3 Cal deduir els ingressos nets produïts durant l'execució de l'operació d'acord amb l'article 65.8 del Reglament (UE) núm. 1303/2013.
D'acord amb la Llei orgànica 15/1999, de 13 de desembre, de protecció de dades de caràcter personal, les dades personals aportades per les entitats sol·licitants s'incorporaran a un fitxer sota la responsabilitat de la Secretaria d'Universitats i Recerca, amb les finalitats previstes a l'Ordre ECO/137/2014, de 22 d'abril, de regulació de fitxers que contenen dades de caràcter personal del Departament d'Economia i Coneixement de la Generalitat de Catalunya i de determinats ens que en depenen o hi estan vinculats.
La gestió de les dades també comporta la cessió al Departament de la Vicepresidència i d'Economia i Hisenda de les dades perquè s'incloguin dins del Sistema d'informació dels fons europeus de Catalunya (SIFECAT1420), fitxer creat mitjançant l'Ordre VEH/283/2016, de 13 d'octubre.
Les entitats sol·licitants poden exercir els drets d'accés, rectificació, cancel·lació de les dades i d'oposició al seu tractament, mitjançant un escrit adreçat a la Subdirecció General de Gestió Econòmica i Administrativa en l'Àmbit d'Universitats i Recerca, Via Laietana, 2, 08003 Barcelona, o bé a l'adreça electrònica [EMAIL], segons les condicions previstes en la legislació vigent.
Les entitats destinatàries de l'ajut accepten expressament figurar com a beneficiàries en una llista d'operacions cofinançades pels fons estructurals i d'inversió europeus consultable a través d'Internet, d'acord amb el que disposa l'article 115.2 del Reglament (UE) núm. 1303/2013 del Parlament Europeu i del Consell, de 17 de desembre de 2013.
Decisió de la Comissió Europea C(2015) 894, de 12 de febrer de 2015, per la qual s'aprova el PO FEDER de Catalunya 2014-2020.
Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca.
Reglament (UE) núm. 1301/2013, del Parlament Europeu i del Consell, de 17 de desembre de 2013, sobre el Fons Europeu de Desenvolupament Regional i sobre les disposicions específiques relatives a l'objectiu d'inversió en creixement i ocupació i pel qual es deroga el Reglament (CE) núm. 1080/2006.
Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
Reglament (UE) núm. 184/2014 de la Comissió, de 25 de febrer de 2014, que estableix, en relació amb el Reglament (UE) núm. 1303/2013 del Parlament Europeu i del Consell, pel qual s'estableixen disposicions relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, les condicions aplicables al sistema d'intercanvi electrònic de dades entre els estats membres i la Comissió i l'adopció, en relació amb el Reglament (UE) núm. 1299/2013 del Parlament Europeu i del Consell, pel qual s'estableixen disposicions específiques del Fons Europeu de Desenvolupament Regional a l'objectiu de cooperació territorial europea, de la nomenclatura relativa a les categories d'intervenció del suport del Fons Europeu de Desenvolupament Regional a l'objectiu esmentat.
Reglament delegat (UE) núm. 480/2014 de la Comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca.
Reglament (UE, EURATOM) núm. 1311/2013 del Consell, de 2 de desembre de 2013, pel qual s'estableix el marc financer plurianual per al període 2014-2020.
També són aplicables, i s'han de complir durant tot el procés de gestió dels projectes, les circulars, les orientacions i altres actes normatius que en l'exercici de les seves funcions puguin dictar les autoritats designades pel PO FEDER de Catalunya 2014-2020.
Organisme de recerca i difusió de coneixements: tota entitat (per exemple, universitats o centres de recerca, organismes de transferència de tecnologies, intermediaris d'innovació o entitats col·laboratives reals o virtuals orientades a la recerca), amb independència de la seva condició jurídica (de dret públic o privat) o de la seva forma de finançament, el principal objectiu de la qual sigui realitzar recerca fonamental, recerca industrial i desenvolupament experimental i difondre'n els resultats mitjançant l'ensenyament, la publicació o la transferència de tecnologia.
Quan aquesta entitat desenvolupi també activitats econòmiques, el finançament, els costos i els ingressos respectius, han de consignar-se per separat.
Les empreses que puguin exercir un influència decisiva en l'entitat (perquè en són accionistes o membres) no poden gaudir d'accés preferent als resultats que generi.
Activitats econòmiques dels organismes de recerca i difusió de coneixements o infraestructures de recerca: l'apartat 2.1.2 del Marc d'R+D+I es refereix a activitats econòmiques quan els organismes de recerca o les infraestructures de recerca s'utilitzen per a activitats com el lloguer dels equips o els laboratoris a empreses, la prestació de serveis a empreses o la realització de recerca sota contracte.
Activitats no econòmiques dels organismes de recerca i difusió de coneixements o infraestructures de recerca: en l'apartat 2.1.1 del Marc, es considera que les activitats següents realitzades per organismes de recerca i difusió de coneixements o infraestructures de recerca solen ser de naturalesa no econòmica:
a) Les activitats primàries dels organismes de recerca i les infraestructures de recerca:
L'ensenyament per aconseguir més i millor personal qualificat (segons la jurisprudència i la pràctica decisional de la Comissió, la Comunicació sobre noció d'ajut d'Estat i sobre Servei d'Interès Econòmic General, l'ensenyament impartit dins del sistema nacional d'educació, finançat predominantment o totalment per l'Estat i supervisat per aquest, es pot considerar una activitat no econòmica).
R+D independent per millorar els coneixements i la comprensió quan l'organisme de recerca o la infraestructura de recerca emprengui una col·laboració efectiva.
La prestació de serveis d'R+D i l'R+D realitzada per compte d'empreses no poden ser considerades R+D independents.
Àmplia difusió de resultats de les investigacions en forma no discriminatòria, no exclusiva, per exemple, mitjançant l'ensenyament, bases de dades d'accés obertes, publicacions o programes informàtics oberts.
b) Activitats de transferència de coneixements quan les duen a terme els organismes de recerca o la infraestructura de recerca (incloent-hi els seus departaments i filials) o de manera conjunta o per compte d'aquestes institucions, i quan tots els beneficis generats es tornen a invertir en activitats primàries dels organismes de recerca o la infraestructura de recerca.
El caràcter no econòmic d'aquestes activitats no es veu afectat pel fet de contractar amb tercers la prestació dels serveis mitjançant una licitació pública.
Transferència de coneixements: tot procés destinat a adquirir, obtenir i compartir coneixements expressos i tàcits, incloent-hi les tècniques i les competències en activitats econòmiques i no econòmiques com col·laboracions en recerca, consultoria, concessió de llicències, creació d'empreses derivades, publicació i mobilitat d'investigadors i personal d'un altre tipus que participi en aquestes activitats.
A més de coneixements científics i tecnològics, inclou altres tipus de coneixements com: coneixements de l'ús de normes i reglaments que els incorporen i d'entorns de condicions reals de funcionament i mètodes d'innovació en matèria d'organització, així com gestió de coneixements relacionats amb la identificació, l'adquisició, la protecció, la defensa i l'explotació d'altres actius immaterials.
Estudi de viabilitat: avaluació i anàlisi del potencial d'un projecte, amb l'objectiu de donar suport al procés de presa de decisions de manera objectiva i racional descobrint els seus punts forts i febles, i les seves oportunitats i amenaces, així com de determinar els recursos necessaris per dur-lo a terme i, en última instància, les seves perspectives d'èxit.
Serveis d'assessorament en matèria d'innovació: consultoria, assistència i formació en els àmbits de la transferència de coneixements; adquisició, protecció i explotació d'actius immaterials, i ús de normes i reglaments que els incorporen.
Serveis de suport a la innovació: subministrament de locals, bancs de dades, biblioteques, investigació de mercats, laboratoris i etiquetatge de qualitat, assaig i certificació per tal de desenvolupar productes, processos o serveis més eficaços.
Actius immaterials: actius sense materialització física o financera, per exemple, patents, llicències, saber fer o un altre tipus de propietat intel·lectual.
Innovació en matèria d'organització: aplicació d'un nou mètode organitzatiu a les pràctiques comercials, l'organització del centre de treball o les relacions exteriors d'una empresa; no s'hi inclouen els canvis basats en mètodes organitzatius ja emprats a l'empresa, els canvis en l'estratègia de gestió, les fusions i les adquisicions, l'abandonament d'un procés, la mera substitució o ampliació de capital, els canvis exclusivament derivats de variacions del preu dels factors, la personalització (customisation), la localització, els canvis periòdics de caràcter estacional o altres canvis cíclics i el comerç de productes nous o significativament millorats.
Costos de personal: costos relacionats amb el personal investigador i tècnic i altre personal auxiliar, en la mesura que estigui dedicat al projecte o activitat en qüestió.
Innovació en matèria de processos: aplicació d'un mètode de producció o subministrament nou o significativament millorat (incloent-hi canvis significatius quant a tècniques, equips o programes informàtics); no s'hi inclouen els canvis o les millores d'importància menor, l'augment de les capacitats de producció o servei mitjançant la introducció de sistemes de fabricació o logística molt similars als ja utilitzats, l'abandonament d'un procés, la mera substitució o ampliació de capital, els canvis exclusivament derivats de variacions del preu dels factors, la personalització (customisation), la localització, els canvis periòdics de caràcter estacional o altres canvis cíclics i el comerç de productes nous o significativament millorats.
Qüestions relatives a la realització d'activitats econòmiques i no econòmiques per part de l'organisme de recerca o la infraestructura de recerca i el càlcul del volum de les activitats no econòmiques sobre la capacitat anual de la institució (punt 20 del Marc d'R+D+I):
Quan un organisme de recerca o una infraestructura de recerca s'utilitzen per a activitats tant econòmiques com no econòmiques, el finançament públic només estarà subjecte a les normes sobre ajuts estatals en la mesura que cobreixi costos relacionats amb activitats econòmiques.
Quan l'organisme de recerca o la infraestructura de recerca s'utilitzin gairebé exclusivament per a una activitat no econòmica, podran quedar exclosos en la seva totalitat de l'àmbit d'aplicació de les esmentades normes sempre que el seu ús econòmic sigui purament accessori, és a dir, correspongui a una activitat que estigui relacionada directament amb el seu funcionament o sigui necessària per al funcionament de l'organisme de recerca o la infraestructura de recerca o estigui estretament vinculat al seu principal ús no econòmic, i tingui un abast limitat.
A efectes del present Marc, la Comissió considerarà que aquest és el cas quan les activitats econòmiques consumeixen exactament els mateixos recursos (per exemple, material, equipament, mà d'obra i capital fix) que les activitats no econòmiques i la capacitat assignada cada any a les esmentades activitats econòmiques no superi el 20% de la capacitat anual total de la institució.
En relació amb aquest paràgraf la Comissió Europea ha proporcionat algunes interpretacions:
La Comissió ha donat flexibilitat per establir com s'ha de repartir la "capacitat" dedicada a cada tipus d'activitat en relació amb la capacitat anual de la institució: pot mesurar-se a partir d'indicadors com, per exemple, el temps d'ús o els recursos consumits (diners) anualment, etc.
En cas que la institució de recerca tingui filials amb diverses personalitats jurídiques, aclareix que el càlcul d'aquest 20% es referirà a l'entitat rellevant.
És a dir, una entitat (pot ser una filial o spin-off, un laboratori o un departament, tingui personalitat jurídica pròpia o no) serà entitat rellevant quan tingui efectivament a la seva disposició una estructura organitzativa, capital, actius, recursos i personal de manera que pugui dur a terme la seva activitat de manera independent o individual.
En aquest cas, el càlcul del 20% es referirà a la seva capacitat i no a la capacitat total de la institució de recerca de la qual depèn o amb la qual està vinculada.
El càlcul del 20% s'ha de fer considerant el nivell de capacitat destinat per la institució a activitats econòmiques no només en el moment actual, sinó que també caldrà fer una previsió per als propers anys.
Aquesta previsió ha de comprendre els anys en què l'ajut tindrà un efecte en l'organització; per exemple, si l'ajut s'utilitza per a l'adquisició d'equips i material o la millora de la infraestructura de recerca, el temps a considerar seran els anys que es trigui a amortitzar aquests béns i equips.
Què són: són totes aquelles despeses que es poden relacionar directament amb les activitats desenvolupades en l'execució de l'operació.
Sistema de justificació: depenent de la naturalesa de la despesa directa, s'aplicarà un dels mètodes següents:
Despesa realment incorreguda i desemborsada.
Costos simplificats, basats en barems de costos estàndards.
Finançament a tipus fix aplicant un percentatge.
En general, quan s'imputin parcialment despeses associades a la utilització d'equips propietat de l'entitat beneficiària, l'import de la despesa imputable al projecte es calcularà aplicant un percentatge d'imputació sobre el cost total elegible del període, calculat a partir de les hores de funcionament de la manera següent:
Percentatge d'imputació = (hores d'utilització imputables al projecte / hores totals de funcionament de l'equip) × 100.
Què són: les despeses en què ha incorregut l'entitat beneficiària de l'ajut com a retribució de les persones que hi estan vinculades mitjançant una relació de caire laboral o administratiu (segons la naturalesa de l'entitat) que implica l'ocupació d'un lloc de treball i l'obligació de satisfer cotitzacions socials per ambdues parts.
Aquestes despeses s'han de preveure a la sol·licitud i no poden incórrer en sobrefinançament d'acord amb allò que disposa l'article 19.3 de la Llei 38/2003, de 17 de novembre, general de subvencions.
Només es poden justificar les despeses del personal relacionat amb activitats que la institució beneficiària no faria si no dugués a terme l'operació.
Personal específicament incorporat a la plantilla de l'entitat beneficiària per a la realització exclusiva d'activitats finançades pel FEDER.
Personal que sigui adscrit de manera expressa i inequívoca a la realització de les activitats finançades pel FEDER amb caràcter previ a la meritació de les despeses corresponents, amb indicació, en el mateix document on s'estableixi l'adscripció, de la dedicació horària al projecte i del sistema de control establert per a la comprovació d'aquesta dedicació.
Aquestes han de ser compatibles amb les tasques pròpies del personal afectat, d'acord amb l'instrument jurídic que el vincula amb l'entitat beneficiària.
Caldrà la informació següent desglossada per persona: el nom complet, el càrrec i el percentatge de dedicació.
Què no són: les despeses de contractació de persones, físiques o jurídiques, que estan donades d'alta en l'impost d'activitats econòmiques i reben el pagament dels seus serveis per mitjà de l'emissió de factures o documents equivalents, encara que l'objecte del contracte sigui la prestació de serveis a la seu de l'entitat beneficiària.
Tampoc no ho són les despeses de personal estructural.
No es consideren elegibles els premis, els incentius, la productivitat i altres conceptes no fixos.
No es consideren elegibles els períodes de baixa ni altres situacions en què el personal no presti serveis a la institució, fora dels descansos obligatoris.
No són elegibles en aquest concepte les indemnitzacions per desplaçaments, dietes ni despeses similars que siguin originades per la prestació de serveis per part del personal fora de la seu de l'entitat beneficiària.
Aquestes categories de despesa s'inclouen dins del concepte de despeses de viatge.
Sistema de justificació: costos simplificats, tant per hora (article 68.2 del RDC 1303/2013).
Base del càlcul: cost brut anual del lloc de treball = retribucions brutes anuals + quota patronal corresponent de Seguretat Social o equivalent.
Es consideren retribucions brutes els conceptes salarials fixos que es perceben cada mes més les pagues extres.
Nombre d'hores computables: el nombre d'hores anuals computables és de 1.720.
Per tant, cost/hora = cost brut anual del lloc de treball / 1.720 hores.
Dedicació total: per justificar la despesa es pren com a referència el cost brut anual de cadascun dels anys que es considerin a la proposta de certificació.
Si hi ha algun any que no es justifiqui sencer, s'ha de justificar la part proporcional del cost brut anual que correspongui al període considerat.
Dedicació parcial: dues possibilitats:
En cas que l'entitat beneficiària porti un sistema de registre de temps que cobreixi el 100% del temps treballat per l'empleat o empleada, s'ha de justificar sobre la base de les hores dedicades al projecte amb la fórmula següent:
Cost imputable al projecte = cost/hora × nombre d'hores de dedicació al projecte.
En cas que l'entitat beneficiària no tingui un sistema de registre de temps, s'ha de determinar un percentatge fix de temps treballat que s'ha d'aplicar al cost brut del lloc de treball determinat en base anual.
La persona responsable del projecte ha d'emetre un document on certifiqui la dedicació del personal imputat al projecte.
Justificació documental de la despesa de personal:
El cost brut anual del lloc de treball s'ha de poder demostrar a partir de la liquidació de les nòmines dels darrers 12 mesos consecutius i les corresponents liquidacions de les cotitzacions socials.
En el cas de justificar la dedicació parcial per hores, documents que provin l'existència d'un sistema de registre de temps que cobreixi el 100% del temps treballat.
En els casos de justificar la dedicació total o la dedicació parcial per percentatge, prova de l'existència d'un control d'assistència al lloc de treball.
Cal poder demostrar les sortides de fons corresponents al pagament de les nòmines i a la presentació i el pagament per part de l'entitat beneficiària de les liquidacions dels impostos i les cotitzacions socials que està obligada a retenir al personal.
Despeses de contractació de serveis i treballs externs
Què són: les despeses directes derivades de la contractació de serveis i treballs externs que són imprescindibles per a la realització de l'operació i no les pot fer l'entitat beneficiària amb els seus propis recursos, independentment del lloc on es presti el servei o es faci el treball.
La contractació ha de complir l'article 29 de la Llei 38/2003, de 17 de novembre, general de subvencions, i, en cas que l'adjudicatari del contracte subcontracti tercers, l'article 227 del Text refós de la Llei de contractes del sector públic.
Què no són: l'adquisició de subministraments malgrat que tinguin un servei de muntatge o instal·lació associat.
Les notes de càrrec o factures de serveis interns prestats per altres òrgans o departaments de la mateixa entitat beneficiària (per exemple, la factura d'imputació d'hores de serveis cientificotècnics expedida amb el mateix NIF de l'entitat beneficiària).
En cas que l'entitat beneficiària no estigui sotmesa a la normativa sobre contractació pública, s'aplicarà el que estableix l'article 31.3 de la Llei general de subvencions.
En resum: quan la despesa contractada sigui superior als límits que marca la normativa sobre contractació pública per als contractes menors (actualment 35.000,00 € + IVA per a obres i 18.000,00 € + IVA per a la resta), les entitats beneficiàries han de demostrar que han sol·licitat prèviament a la contractació un mínim de tres ofertes de diferents proveïdors i han de justificar la tria segons els criteris d'eficiència i economia, en especial quan no s'hagi triat la proposta econòmica més avantatjosa.
Les definicions d'aquest apartat també s'aplicaran a aquelles operacions que consisteixin en la construcció i/o l'habilitació d'infraestructures destinades a R+D.
Dietes i despeses de viatge i allotjament
Què són: les despeses directes corresponents als desplaçaments que facin les persones assignades al projecte imprescindibles per al desenvolupament de les tasques que tenen assignades.
Inclou la inscripció a fires sectorials o altres esdeveniments similars la temàtica dels quals estigui directament lligada a l'activitat del projecte.
S'han de dur a terme segons les pràctiques habituals de l'entitat quant a viatges, allotjaments i dietes.
Si no hi ha una pràctica habitual documentada, es pren com a referència el Decret 138/2008, de 8 de juliol, d'indemnitzacions per raó del servei.
Dietes: les quantitats que s'acrediten per satisfer les despeses de manutenció, allotjament i desplaçaments amb mitjans propis en què ha incorregut una persona o persones amb una relació laboral o funcionarial amb l'entitat beneficiària per a la prestació d'un servei fora de la seu de l'entitat beneficiària i per compte d'aquesta, que van a càrrec de la persona o persones que presten el servei, que generen un dret a indemnització a la persona que els ha suportat i que l'entitat beneficiària ha compensat.
Despeses de viatge: les quantitats acreditades per la utilització de mitjans de transport en els desplaçaments i que ha abonat directament l'entitat beneficiària.
Despeses d'allotjament: les quantitats acreditades en concepte d'allotjament que ha abonat directament l'entitat beneficiària.
Què no són: les despeses d'extensions sobre el viatge planificat, les despeses de manutenció fora del que s'hagi contractat o fora de les dietes que apliqui la institució normalment.
Sistema de justificació: import realment abonat, sigui en forma de dieta, sigui en forma de factura pagada directament per la institució o en forma de rescabalament a l'interessat sobre la base dels bitllets de transport i les factures d'allotjament.
En el cas de dietes, el càlcul de l'import es fa segons els barems estàndards de la institució beneficiària o, en cas que no n'hi hagi, segons els imports que recull el Decret 138/2008.
Justificació de la necessitat per part de la persona responsable de l'operació.
Documentació que justifiqui la realització de l'activitat que ha donat peu a les despeses de viatge (actes de les reunions, ordre del dia, etc.).
Factura d'allotjament, bitllet de transports o document equivalent que provi la realització efectiva del desplaçament.
En cas de dietes, justificació de la necessitat de les dietes i de la realització efectiva dels desplaçaments, així com l'abonament en nòmina de les dietes corresponents.
En el cas de dietes, document que justifiqui els barems estàndards que utilitza la institució beneficiària per al càlcul de les dietes.
En cas que no n'hi hagi, s'aplica el que disposa el Decret 138/2008.
Què són: les despeses d'adquisició de consumibles i utillatge no inventariable que es poden imputar directament a l'execució del projecte.
Què no son: adquisició de material d'oficina (paper, material d'escriptura, etc.) i de consumibles d'aparells d'oficina.
Despeses d'adquisició d'equipament
Què són: les despeses d'adquisició d'equipament inventariable imprescindibles per a la realització del projecte i que, en el cas de projectes de recerca i/o transferència, queden inservibles al final del projecte i es donen de baixa de l'inventari de la institució beneficiària.
També pot ser mobiliari destinat íntegrament a recerca, o equips i instal·lacions associats a la construcció i/o l'habilitació d'espais, si la naturalesa de l'operació ho permet.
Què no són: adquisició d'equips que tenen una vida útil que va més enllà de la data de finalització del projecte, llevat que l'operació tingui com a objecte l'adquisició d'equipament, o en sigui un dels objectes dins de la prioritat d'inversió 1.1.
Es pot fixar un límit temporal dins de la convocatòria per acceptar aquest tipus de despesa (per exemple, només durant el primer any o els primers sis mesos d'execució de l'operació).
Certificat per part de la persona responsable de l'operació, llevat del cas que l'objecte de l'operació sigui l'adquisició d'equipament.
En aquest cas és necessari que l'equip figuri en el pressupost aprovat amb la memòria descriptiva de l'operació.
Procediment de contractació (segons import), factura i comprovant de pagament
Arrendament financer d'equips (lísing)
Què són: les quotes que satisfà la institució beneficiària en concepte d'arrendament financer d'equips amb opció de compra.
Sistema de justificació: quotes que es paguin durant el període d'execució del projecte per la part de les quotes que correspongui a l'amortització del cost d'adquisició de l'equipament, incloent-hi l'opció de compra.
No són elegibles ni interessos ni cap altre tipus de càrrega financera.
En les operacions de la prioritat d'inversió 1.2, o en aquelles de la prioritat d'inversió 1.1 que consisteixin en la fabricació o la construcció d'una infraestructura o equipament amb mitjans propis de la institució beneficiària, es pot imputar aquesta categoria de despesa parcialment, en funció de la utilització dels equips adquirits en l'execució de l'operació.
En aquest cas l'import total imputable a l'operació no pot excedir del cost de depreciació (amortitzacions) que es podria imputar si l'equip s'hagués adquirit al comptat.
Comprovant que l'equip està donat d'alta en l'inventari de la institució beneficiària i s'apliquen les amortitzacions comptables pertinents.
Què són: les quotes que satisfà l'entitat beneficiària en concepte d'arrendament d'equips sense opció de compra (rènting o figures similars).
Sistema de justificació: quotes pagades a l'arrendador.
L'import total imputable a l'operació no pot excedir del cost de depreciació (amortitzacions) que es podria imputar si l'equip s'hagués adquirit al comptat.
Certificat per part de la persona responsable de l'operació.
Aquesta categoria de despesa es pot aplicar a les operacions emmarcades en la prioritat d'inversió 1.2 del Programa Operatiu i en aquelles operacions emmarcades en la prioritat d'inversió 1.1 consistents en la fabricació o la construcció d'una infraestructura o equipament amb mitjans propis de la institució executora de l'operació.
Què són: les amortitzacions comptables dels equips utilitzats en el projecte que corresponen al temps d'utilització dins del període d'execució d'aquest, sempre que l'adquisició dels equips no hagi estat objecte de cofinançament comunitari o de qualsevol subvenció o ajut públic, tant estatal com comunitari.
Què no són: amortitzacions comptables fora del període d'utilització del projecte.
Sistema de justificació: càlcul comptable de l'amortització d'acord amb la normativa comptable aplicable que correspongui al període d'utilització dins del projecte.
Comprovant del cost d'adquisició de l'equip.
Taules d'amortització que aplica la institució als equips similars als considerats.
Aquesta categoria de despesa es pot aplicar a les operacions emmarcades en la prioritat d'inversió 1.2 del Programa operatiu i en aquelles operacions emmarcades en la prioritat d'inversió 1.1 consistents en la fabricació o construcció d'una infraestructura o equipament amb mitjans propis de la institució executora de l'operació.
Què és: l'adquisició de terrenys edificables amb la finalitat de construir l'objecte de l'operació.
En cas d'estar edificats es considerarà adquisició de terrenys quan el valor cadastral del terreny sigui superior al de l'edificació en el moment de l'adquisició, quan les obres de rehabilitació tinguin un cost superior al d'adquisició o quan s'enderroqui més de la meitat de l'estructura de l'edifici adquirit amb el terreny.
Què no és: el terreny sobre el qual està edificat l'edifici que s'adquireixi en el marc d'una operació.
L'adquisició de terrenys que durant el període d'elegibilitat, siguin o hagin estat propietat de l'organisme responsable de l'execució o d'organismes que n'estiguin vinculats o relacionats directament o indirectament.
Sistema de justificació: preu efectivament pagat en l'adquisició del terreny mitjançant factura i comprovant del pagament.
Només podrà ser elegible el preu d'adquisició que no excedeixi del 10% del total de despesa subvencionable de l'operació.
L'adquisició ha d'estar prevista en el pressupost de la memòria descriptiva de l'operació.
Declaració del venedor sobre l'origen dels terrenys i sobre el fet que no ha rebut cap subvenció estatal o comunitària per a la seva adquisició.
Certificació d'un taxador independent (registrat en el registre professional corresponent) en què s'acrediti el preu d'adquisició.
Aquesta tipologia de despeses només serà elegible en operacions de la prioritat d'inversió 1.1 que consisteixin en la creació i/o la rehabilitació d'edificis i espais per a R+D.
Què és: l'adquisició d'un edifici o part d'un edifici per tal de desenvolupar una activitat elegible.
Què no és: l'adquisició d'un terreny amb un edifici del qual s'enderrocarà més de la meitat de l'estructura, o que el cost de rehabilitació o condicionament és superior al valor de compra, o que el valor cadastral de l'edifici és inferior al del terreny sobre el qual està edificat.
La despesa associada a la construcció d'un edifici de nova planta, que es considerarà una subcontractació.
Sistema de justificació: preu efectivament pagat en l'adquisició de l'edifici mitjançant factura i comprovant del pagament.
El valor del terreny sobre el qual està edificat l'edifici no pot excedir del 10% de la despesa total subvencionable de l'operació.
L'adquisició ha d'estar contemplada en el pressupost de la memòria descriptiva de l'operació.
Declaració del venedor sobre l'origen dels edificis i sobre el fet que no ha rebut cap subvenció estatal o comunitària per a la seva adquisició.
Certificació d'un taxador independent (registrat en el registre professional corresponent) acreditant el preu d'adquisició.
Aquesta tipologia de despeses només serà elegible en operacions de la prioritat d'inversió 1.1 que consisteixin en la creació i/o rehabilitació d'edificis i espais per a R+D.
Què són: aportació en forma d'immobilitzat material, siguin edificis, terrenys o equipament pels quals no s'ha efectuat cap pagament en efectiu documentat amb factures o documents equivalents.
En el cas d'immobles, també ho poden ser els drets reals d'utilització de béns immobles.
Limitacions: el finançament públic de l'operació ha de complir la condició següent:
Finançament públic ≤ despesa subvencionable – valor de les contribucions en espècie.
S'entén com a finançament públic: FEDER + fons propis + altres ajuts públics compatibles.
En el cas que la contribució en espècie siguin terrenys, regeixen les mateixes condicions i límits que per a l'adquisició de terrenys.
Sistema de justificació: valor atribuït per taxació pericial independent que, en qualsevol cas, no pot excedir dels costos generalment acceptats en el mercat de referència.
En el cas de drets reals d'utilització, el valor de la contribució serà el que resulti d'aplicar els criteris recollits en l'article 10 del Real decret legislatiu 1/1993, de 24 de setembre, pel qual s'aprova el Text refós de la Llei de l'impost sobre transmissions patrimonials i actes jurídics documentats.
En el cas més freqüent, la cessió d'ús, en cessions temporals de fins a 30 anys, es prendrà com a referència el 75% del valor de l'immoble cedit, i es calcularà un 2% per any de durada de la cessió.
Si la cessió és per una durada superior a 30 anys, el valor de la cessió serà el 75% del valor de l'immoble cedit.
Justificació documental: cal aportar la documentació següent:
Per a equipament: el mateix que en l'adquisició d'equips de segona mà llevat de la factura i el comprovant de pagament.
Cal tenir prova fefaent del lliurament efectiu dels béns que formen part de la contribució en espècie.
Per a béns immobles: el mateix que per a l'adquisició llevat de la factura i el comprovant de pagament.
Per a terrenys: el mateix que per a l'adquisició llevat de la factura i el comprovant de pagament.
Per a drets reals d'utilització d'immobles: cal aportar el document que formalitzi el dret d'utilització; serà necessari que es pugui fer un pagament en efectiu a efectes d'un contracte d'arrendament per import nominal anual no superior a un euro (1€).
Què són: aquelles despeses no recollides en altres categories que són imprescindibles per a la realització del projecte.
Poden ser despeses de divulgació i publicitat, despeses associades a drets de propietat intel·lectual (llicències de patents, taxes de patentabilitat, etc.), despeses relacionades amb activitats de col·laboració amb altres grups nacionals i internacionals, formació de curta durada específica per al desenvolupament de l'operació, serveis de missatgeria i altres serveis externs, subscripcions a bases de dades en línia i altres de similars que es puguin imputar de manera indubtable a l'operació.
Què no són: qualsevol despesa que generi dubtes sobre la seva imputació directa al projecte.
Despeses que la institució, en la seva pràctica comptable habitual, consideri despeses indirectes i no les imputi a projectes.
Certificat per part de la persona responsable de l'operació en què es justifiqui la necessitat de la despesa per a la realització del projecte.
Addicionalment es pot demanar justificant de les pràctiques comptables habituals de la institució per imputar aquesta categoria de despeses directament als projectes.
Què són: totes les despeses que no es poden identificar com a directament relacionades amb la realització de les actuacions que componen l'operació, però que són necessàries per a la seva execució (despeses administratives, de gestió, honoraris comptables, despeses d'energia, neteja, etc.).
Han de figurar explícitament al document d'establiment de condicions de l'ajut (DECA) i han d'estar d'acord amb els criteris i el procediment de selecció d'operacions (CPSO).
Què no són: totes aquelles despeses provinents de la subcontractació i totes aquelles que corresponen a recursos facilitats per tercers que no s'utilitzen en les instal·lacions de l'entitat beneficiària.
Despeses de subcontractació de serveis.
Despeses de subcontractació de treballs externs a realitzar fora de les instal·lacions de l'entitat beneficiària.
Despeses associades als drets de propietat intel·lectual quan el servei de gestió estigui subcontractat.
Qualsevol altre cost o despesa que es generi a partir d'un treball o servei subcontractat a tercers i que es dugui a terme fora de les instal·lacions de l'entitat beneficiària.
El mètode de càlcul varia en funció de la prioritat d'inversió en què s'emmarqui l'operació.
Sistema de justificació: percentatge fix, 15% de les despeses directes de personal, d'acord amb el que estableix l'article 68, apartat 1.b, del Reglament (UE) 1303/2013.
S'entén per despeses directes de personal les que estan recollides com a tals en el pressupost de l'operació.
L'import de base del càlcul serà l'import justificat de despeses de personal que siguin considerades elegibles.
Càlcul automàtic del 15% de l'import acceptat de les despeses de personal un cop verificades.
En fase de verificació es podran demanar comprovants de la realització efectiva de les despeses a través dels registres comptables i dels comprovants de despesa associats.
Incorregudes fora del període d'elegibilitat (independentment de la data de pagament).
Les derivades d'operacions concloses o executades abans de presentar la sol·licitud de pagament.
Les operacions concloses abans de la designació de l'autoritat de gestió / organisme intermedi (AG/OI), però després de la sol·licitud a l'òrgan atorgador seran subvencionables si finalment es designa l'AG/OI i en la convocatòria figura la possibilitat de cofinançament i compleixen els criteris temporal i de selecció.
Costos d'utilització de serveis interns (vegeu l'apartat següent).
Interessos de deutors i despeses financeres.
Contribucions en espècie, llevat de les que compleixin les condicions especificades en aquest document.
En l'adquisició de béns i serveis per contracte públic: descomptes efectuats, taxes de direcció, control de qualitat pagats pel contractista.
Ajuts a empreses en dificultats.
Infraestructures aeroportuàries.
Inversions en la reducció d'emissions amb efecte d'hivernacle.
Ingressos nets durant l'execució d'operació que s'hagin de deduir d'acord amb l'article 65.8 del RDC.
Cas especial dels costos d'utilització de serveis interns (no elegibles)
Què són: aquelles contribucions en espècie que consisteixen en els costos d'utilització de serveis interns de la pròpia institució beneficiària per al desenvolupament de part de les actuacions que formen part de l'operació i calculats a partir de la comptabilitat analítica de la pròpia institució beneficiària que els presta.
Què no són: qualsevol treball o servei intern que no es pugui imputar directament al projecte.
Qualsevol imputació genèrica de despeses sense base comptable comprovable.
Tampoc no són el repartiment de despeses internes no imputables directament als serveis utilitzats.
Tampoc no entren en aquesta categoria els serveis el cost dels quals s'imputa amb un preu mitjà, sense detallar-ne els components del preu ni excloure'n els costos indirectes.
Elegibilitat: directament com a tals no són elegibles, atès que la normativa dels fons estructurals europeus per al període 2014-2020 no en permet l'elegibilitat.
Hi ha, però, alguns components del cost que sí que són elegibles sempre que es classifiquin en la categoria de despesa adequada i compleixin els requisits corresponents a cada categoria:
Personal: els costos de personal dels operaris implicats en el servei pel temps de prestació d'aquest.
Material fungible: el fungible utilitzat per a la prestació del servei.
Utilització d'equips: en funció del règim de propietat dels equips utilitzats en la prestació del servei (depreciació, lísing o lloguer) i pel temps de prestació del servei.
Despeses indirectes: en el moment en què les despeses detallades anteriorment entren a formar part de la categoria de despesa, entren en la base de càlcul de les despeses indirectes imputables al projecte.
Sistema de justificació: a banda del sistema de justificació de cada despesa específica, factura interna detallada segons el sistema de comptabilitat analítica de la institució.
La factura ha de detallar les categories de cost que s'imputen (hores de l'operari, hores de consum de l'equip, components d'un sol ús de l'equip), i que han de correspondre a costos directament imputables a la prestació del servei.
Justificació documental: a banda del sistema de justificació de cada despesa específica:
Factura interna on consti el detall dels recursos directes imputables a la utilització de l'equip o a la prestació del servei.
Prova de l'existència d'un registre d'utilització dels equips implicats que permeti una mesura directa de l'ús de l'acció i n'asseguri la traçabilitat.
Prova de l'existència d'un registre de temps del personal implicat en la prestació del servei intern que en permeti la traçabilitat.
Articles 67 a 69 del Reglament (UE) núm. 1303/2013, de 17 de desembre de 2013, de disposicions comunes dels fons estructurals i d'inversió europeus.
Article 5 del Reglament (UE) núm. 1301/2013, de 17 de desembre de 2013, sobre el FEDER.
Article 20 del Reglament delegat (UE) núm. 480/2014, de 3 de març de 2014, que complementa el Reglament (UE) núm. 1303/2013.
Quadre 1 de l'annex del Reglament d'execució (UE) núm. 2015/2014 de la Comissió, de 7 de març de 2014, pel qual s'estableixen les modalitats d'aplicació del Reglament (UE) núm. 1303/2013 en allò relatiu a les metodologies de suport a la lluita contra el canvi climàtic, la determinació de les fites i les metes en el marc de rendiment i la nomenclatura de les categories d'intervenció per als fons estructurals i d'inversió europeus.
Articles 27 i 29 del Reglament (UE) núm. 1290/2013, d'11 de desembre de 2013, normes de participació i difusió aplicables a Horitzó 2020.
Article 126 del Reglament (UE, EURATOM) núm. 966/2012, de 25 d'octubre de 2012, normes financeres aplicables al pressupost de la UE.
Article 6 de l'H2020 AGA - Annotated Model Grant Agreement (condicions generals d'atorgament dels ajuts del programa Horitzó 2020).